Insulo de la Rozoj

La Insulo de la Rozoj, oficiale Esperantista respubliko de la Insulo de la Rozoj (), estis dum kelkaj semajnoj en 1968 mikronacio sur artefarita platformo en la Adriatiko, 11 km (6 marmejloj) for de la marbordo de la provinco Forlì, Italio    La Insulo de la Rozoj  The island that wasn’t there Islandology: Geography, Rhetoric, Politics Marc Shell MICRONAZIONI: storia dei più piccoli Paesi del mondo Duilio Chiarle  l'Arte del Francobollo n. 38 - Luglio-Agosto 2014 ‎Franco Filanci L'isola delle rose. Con DVD Giorgio Rosa La reconnaissance des micro-nations STEPHANE-BERTIN HOFFMANN - 2010 Versos de Babel David Clausen, ‎José Antonio Alías García - 2014 , kies oficiala lingvo estis Esperanto(itale) L’Isola delle Rose: nascita e morte di un’utopia, en: Letture per la quarantena (PDF), Segreti di Pulcinella, aprilo 2020, paĝoj 261-266.. Laŭplane ĝi devus iĝi turisma celo, sed ĝin rapide detruis la italaj aŭtoritatoj. Komence de 2017 forpasis ĝia fondinto, Giorgio RosaForpasis la fondinto de Esperanta respubliko, Libera Folio, 7-a marto 2017.(eo) La Esperanta Civito honoras Giorgio ROSA, Heroldo de Esperanto, p. 2, n-ro 2346, julio 2023. La Esperanta Civito honoris lin en 2023(eo) Pino Pinelli, Giogio Rosa: honoraj civitanoj, Literatura Foiro, p. 211, aŭgusto 2023.

 Estiĝo 
La afero komenciĝis en 1964, kiam itala inĝeniero, nomata Giorgio Rosa, ricevis permeson testi novan teknikon por konstrui grandan platformon - 400 kvadratajn metrojn granda - en la Adriatika maro, 11 km (6 marmejlojn) for de la itala marbordo. Ĉi tiun artefaritan insulon subtenis naŭ fortikaj kolonoj, starigitaj surmarfunde.

 Sendependeco 
La unuan de majo 1968 deklariĝis la sendependeco de la insulo kiel memstara regno.
Ĝia oficiala nomo, Insulo de la Rozoj estis esperanta por emfazi la ideon pri internacieco. Rozoj estis elektitaj ankaŭ pro la nomo de la kreinto, Giorgio Rosa (rosa signifas rozo itale).

Rosa estis influita de sia amiko, la esperantisto franciskana pastro Albino Ciccanti, por elekti Esperanton kiel oficialan lingvon al sia mikronacio. Isola della Rose adoptis Esperanton kiel sian oficialan lingvon, tiel ke ĉi tio klare reasertas sian suverenecon kaj sendependecon de la Itala Respubliko, kaj ankaŭ emfazas la internacian karakteron de la nova respubliko, tiel igante la respublikon la sola lando en la mondo, kiu adoptis Esperanton kiel sian oficialan lingvon.

La evoluo de la platformo, kaj ĝiaj uzoj sciencaj kaj ripozaj, estas iomete konfuzaj kaj malklaraj, sed ŝajnas ke tie troviĝis restoracio, nokta dancejo, memoraĵvendejo kaj poŝtejo. Eble ekzistis ankaŭ radiostacio kontraŭleĝa laŭ la itala leĝo. Ŝajnas, ankaŭ, ke iu eta grupo akiris la posedon de la insulo de S-ro Rosa.

La flago de la Insulo estis oranĝkolora kun centre blanka ŝildo, kiu surhavis tri ruĝajn rozojn kun verdaj folioj.
La suvereneco de la insulo formaliĝis per la eldono de poŝtmarkoj. Sur tiuj poŝtmarkoj videblas ankaŭ la valuto de la respubliko, nomigita miloj (angle unue nomiĝis mill), sed oni ne scias, ĉu moneroj iam estis stampataj.

 Malestiĝo 
La 25-an de junio 1968, 55 tagojn post sia deklaro de sendependeco, la Respubliko de la Insulo de la Rozoj estis kaptita de italaj aŭtoritatoj, pri kio la Respubliko amare deklaras "la sola milito kiun Italio iam gajnis". La Respubliko kaj ĝia registaro protestis kontraŭ la kapto de la insulo. Debatrezultoj de la Itala Parlamento estis ke la insulo ne povos plu ekzisti kaj devas esti detruita"When Italy went to war with the esperanto micro-nation Insulo de la Rozoj" ,visit-rimini.com,date 09/05/2009 .

La unua teorio, kaj la plej evidenta, estis ke la insulo kun sia restoracio, noktoklubo kaj 
suvenira butiko estis efike itala sed evitanta Italajn impostojn - danĝera precedenco por agordi.

La dua teorio venis de la ekstremdekstra parlamenta grupo MSI, kiu deklaris ke la insulo reprezentis minacon al sekureco de NATO, eventuale proponante kovrilon ktp por sovetiaj nukleaj submarŝipoj (neverŝajna, ĉar Rosa mem estis tute ne maldekstrema, venanta de dekstrula fono kaj deklarante sin ĉefe liberala).

La tria teorio, venanta de la maldekstremaj membroj de la parlamento sugestis, ke la insulo, fakte, estas platformo ĵetanta malstabiligajn operaciojn trans la Adriatiko en Jugoslavio kaj Albanio (en 1968 Albanio estis forlasanta la Varsovian traktaton).

La 13-an de februaro 1969 la insulo estis minita de italaj inĝenieroj: ili kripligis la platformon, sed ne tute detruis ĝin. Tio okazis dek tagojn poste, kiam, dum ŝtormo la restaĵoj de la platformo estis mergitaj - sendante la strukturon al la Adriatika marfundo - kie en 2009 diversaj plonĝo ekspedicioj helpis revenigi al la surfaco, se paroli metafore, la sendependan Insulon de la Rozo.

 Filmo kaj dokumentaĵo pri la Insulo 
En 2013 esperantlingva dokumentaĵo pri la insulo estis publikigitahttps://www.youtube.com/watch?v=ci226cf1JOQ&feature=emb_title.

Ĉe la 9-a decembro 2020 la reta televida servo Netflix publikigis filmon pri la insulo nomata L’incredibile storia dell’Isola delle Rose aŭ en Esperanto La nekredebla rakonto pri la Insulo de la Rozojhttps://www.liberafolio.org/2020/12/07/netflix-faris-filmon-pri-esperanta-respubliko/. Ĝi prezentas la historion iom malsame al la realaj faktoj.Xavi Alcalde. 2020 "Rozkolora utopio". Kontakto 300 (2020/6): 11-13.

 Fotogalerio 

 Literaturo 
(itala) Davide Astori, Creazione linguistica e identità  socio-nazionale: da Alessarco di Macedonio all'Isola delle Rose, p. 154, en Paolo Valor, Multilingualism, Language, Power and Knowledge, Edistudio, Pisa, 2011, ISBN 978-88-7036-809-3

 Vidu ankaŭ 
 Naguib Sawiris
 Mikronacio
 Selando
 La nekredebla rakonto pri la Insulo de la Rozoj (filmo)
 Neŭtrala Moresnet, mikroŝtato de kiu kelkaj esperantistoj siatempe esperis fari Esperanto-ŝtaton.

 Referencoj 

 Eksteraj ligiloj 

 L’incredibile storia dell’Isola delle Rose (en: Rose Island), Netflix, 2020, filmo (subtekstoj en diversaj lingvoj, sed ne en Esperanto).
 () Ouest-France: Voici l’histoire de cette micronation sans règle ni impôt qui a défié l’Italie… avant d’être écrasée
 () Klariga filmeto pri la diferenco inter mikronacio kaj mikrostato


Rozoj, Insulo De La
Kategorio:Mikronacioj
Kategorio:Esperantaj regnoj
Kategorio:Administraj unuoj fonditaj en 1968
Kategorio:Administraj unuoj malfonditaj en 1969